CELEX: 32016D0063
Language: lt
Date: 1452816000000
Title: 2016 m. sausio 15 d. Tarybos sprendimas (ES) 2016/63 dėl Kroatijos prisijungimo prie Konvencijos dėl kovos su korupcija, susijusia su Europos Bendrijų pareigūnais ar Europos Sąjungos valstybių narių pareigūnais, parengtos vadovaujantis Europos Sąjungos sutarties K.3 straipsnio 2 dalies c punktu

21.1.2016   
            
            
               LT
            
            
               Europos Sąjungos oficialusis leidinys
            
            
               L 14/23
            
         TARYBOS SPRENDIMAS (ES) 2016/63
   2016 m. sausio 15 d.
   dėl Kroatijos prisijungimo prie Konvencijos dėl kovos su korupcija, susijusia su Europos Bendrijų pareigūnais ar Europos Sąjungos valstybių narių pareigūnais, parengtos vadovaujantis Europos Sąjungos sutarties K.3 straipsnio 2 dalies c punktu
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Kroatijos stojimo sutartį,
   atsižvelgdama į Kroatijos stojimo aktą, ypač į jo 3 straipsnio 5 dalį,
   atsižvelgdama į Europos Komisijos rekomendaciją,
   atsižvelgdama į Europos Parlamento nuomonę (1),
   kadangi:
   
               (1)
            
            
               1997 m. gegužės 26 d. pasirašyta Konvencija dėl kovos su korupcija, susijusia su Europos Bendrijų pareigūnais ar Europos Sąjungos valstybių narių pareigūnais, parengta vadovaujantis Europos Sąjungos sutarties K.3 straipsnio 2 dalies c punktu (2) (toliau – Konvencija dėl kovos su pareigūnų korupcija), kuri įsigaliojo 2005 m. rugsėjo 28 d.;
            
         
               (2)
            
            
               Kroatijos stojimo akto (toliau – Stojimo aktas) 3 straipsnio 4 dalyje numatyta, kad Kroatija prisijungia prie valstybių narių sudarytų konvencijų ir protokolų, išvardytų Stojimo akto I priede, kuriame, inter alia, nurodyta Konvencija dėl kovos su pareigūnų korupcija. Kroatijai jie turi įsigalioti Tarybos nustatytą dieną;
            
         
               (3)
            
            
               pagal Stojimo akto 3 straipsnio 5 dalį Taryba turi priimti sprendimą dėl visų reikiamų pakeitimų, susijusių su prisijungimu prie tų konvencijų ir protokolų,
            
         PRIĖMĖ ŠĮ SPRENDIMĄ:
   1 straipsnis
   Konvencija dėl kovos su pareigūnų korupcija Kroatijai įsigalioja pirmą kito mėnesio po šio sprendimo paskelbimo dieną.
   2 straipsnis
   Konvencijos dėl kovos su pareigūnų korupcija tekstas, parengtas kroatų kalba (3), yra autentiškas tomis pačiomis sąlygomis kaip ir kiti Konvencijos dėl kovos su pareigūnų korupcija tekstai.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. sausio 15 d.
      
         
            Tarybos vardu
         
         
            Pirmininkas
         
         J.R.V.A. DIJSSELBLOEM
      
   
   
      (1)  2015 m. birželio 10 d. nuomonė (dar nepaskelbta Oficialiajame leidinyje).
   
      (2)  OL C 195, 1997 6 25, p. 2.
   
      (3)  Konvencijos tekstas kroatų kalba buvo paskelbtas Oficialiojo leidinio specialiajame leidime (19 skyrius, 014 tomas, p. 120).